CELEX: 32019D0219(01)
Language: sl
Date: 2019-02-15 00:00:00
Title: Izvedbeni sklep Komisije z dne 15. februarja 2019 o financiranju in sprejetju delovnega programa za leti 2019 in 2020 za izvajanje nujnih ukrepov za boj proti nekaterim boleznim živali in rastlinskim škodljivim organizmom

19.2.2019   
               
               
                  SL
               
               
                  Uradni list Evropske unije
               
               
                  C 66/11
               
            
         IZVEDBENI SKLEP KOMISIJE
         z dne 15. februarja 2019
         o financiranju in sprejetju delovnega programa za leti 2019 in 2020 za izvajanje nujnih ukrepov za boj proti nekaterim boleznim živali in rastlinskim škodljivim organizmom
         (2019/C 66/10)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 110 Uredbe,
         ob upoštevanju Uredbe (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (2) in zlasti člena 36(4) Uredbe,
         ob upoštevanju naslednjega:
         
                     (1)
                  
                  
                     Za izvajanje nujnih ukrepov za boj proti nekaterim boleznim živali in rastlinskim škodljivim organizmom je treba sprejeti večletni finančni sklep, ki je večletni delovni program za leti 2019 in 2020. Člen 110 Uredbe (EU, Euratom) 2018/1046 (v nadaljnjem besedilu: finančna uredba) določa podrobna pravila o sklepih o financiranju.
                  
               
                     (2)
                  
                  
                     Primerno je odobriti dodelitev nepovratnih sredstev brez razpisa za zbiranje predlogov in določiti pogoje za dodeljevanje navedenih nepovratnih sredstev.
                  
               
                     (3)
                  
                  
                     Treba je omogočiti plačilo zamudnih obresti na podlagi člena 116(5) finančne uredbe.
                  
               
                     (4)
                  
                  
                     Da bi omogočili prožnost pri izvajanju delovnega programa, je primerno dovoliti spremembe, ki ne bi smele šteti za večje spremembe v smislu člena 110(5) finančne uredbe.
                  
               
                     (5)
                  
                  
                     Člen 6 Uredbe (EU) št. 652/2014 določa, da se lahko nepovratna sredstva državam članicam dodelijo do najvišjih stopenj iz člena 5(1) do (3) navedene uredbe, in sicer za ukrepe, sprejete v primeru potrditve pojava ene od bolezni živali iz člena 7 navedene uredbe, če se ukrepi izvedejo takoj ob upoštevanju veljavnih določb iz ustreznega prava Unije. Nepovratna sredstva se lahko dodelijo tudi državam članicam, tretjim državam ali mednarodnim organizacijam za varstvene ukrepe, sprejete v primeru neposrednega ogrožanja zdravstvenega statusa Unije zaradi pojava ali razvoja ene od bolezni živali ali zoonoz iz člena 7 ali 10 navedene uredbe na ozemlju tretje države ali države članice.
                  
               
                     (6)
                  
                  
                     Člen 16 Uredbe (EU) št. 652/2014 določa, da se lahko nepovratna sredstva državam članicam ali mednarodnim organizacijam dodelijo do najvišjih stopenj iz člena 5(1) do (3) navedene uredbe za ukrepe za izkoreninjenje, zadrževanje in varstvo pred širjenjem rastlinskih škodljivih organizmov pod pogoji iz člena 17 navedene uredbe.
                  
               
                     (7)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Delovni program
            Večletni delovni sklep, ki je večletni delovni program za izvajanje nujnih ukrepov za boj proti nekaterim boleznim živali in rastlinskim škodljivim organizmom za leti 2019 in 2020, kakor je določen v Prilogi, se sprejme.
         
         
            Člen 2
            Prispevek Unije
            Največji prispevek Unije za izvajanje programa za izvrševanje proračuna za leto 2019 je 50 000 000 EUR, za izvrševanje proračuna za leto 2020 pa je 20 000 000 EUR in se financira iz odobritev iz naslednjih vrstic splošnega proračuna Unije:
            
                        (a)
                     
                     
                        za leto 2019: proračunska vrstica 17.04.04: 50 000 000 EUR;
                     
                  
                        (b)
                     
                     
                        za leto 2020, proračunska vrstica 17.04.04; 20 000 000 EUR.
                     
                  Odobritve, določene v prvem odstavku, lahko krijejo tudi zamudne obresti.
            Izvajanje tega sklepa je odvisno od razpoložljivosti odobritev, določenih v splošnem proračunu za leto 2020, potem ko ga sprejme proračunski organ EU.
            Finančni prispevek Unije znaša 50 %, 75 % ali 100 %, kar se individualno določi za vsakega upravičenca, v skladu s členom 5 Uredbe (EU) št. 652/2014.
         
         
            Člen 3
            Klavzula o fleksibilnosti
            Skupne spremembe sredstev, namenjenih posebnim ukrepom, ki ne presegajo 20 % letnega največjega prispevka Unije iz prvega odstavka člena 2 tega sklepa, se ne štejejo za večje spremembe v smislu člena 110(5) finančne uredbe, če ne vplivajo bistveno na naravo ukrepov in cilj delovnega programa.
            Pristojni odredbodajalec lahko uporablja spremembe iz prvega odstavka. Navedene spremembe se uporabljajo v skladu z načeli dobrega finančnega poslovodenja in sorazmernosti.
         
         
            Člen 4
            Nepovratna sredstva
            Nepovratna sredstva se dodelijo brez razpisa za zbiranje predlogov v skladu s pogoji iz Priloge. Nepovratna sredstva se dodelijo organom iz Priloge, izbranim v skladu s točko 2.1 Priloge.
         
         
            V Bruslju, 15. februarja 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 193, 30.7.2018, str. 1.
         
            (2)  UL L 189, 27.6.2014, str. 1.
      
      
         
            PRILOGA
            Delovni program za leti 2019 in 2020 za izvajanje nujnih ukrepov za boj proti nekaterim boleznim živali in rastlinskim škodljivim organizmom
            1.   Uvod
            
            Na podlagi ciljev iz člena 2 Uredbe (EU) št. 652/2014 Evropskega parlamenta in Sveta z dne 15. maja 2014 ta delovni program vsebuje ukrepe, ki se financirajo, in razčlenitev proračuna za leti 2019 in 2020 za nepovratna sredstva v okviru neposrednega upravljanja.
            a)   Pravna podlaga
            
                        Uredba (EU) št. 652/2014 Evropskega parlamenta in Sveta z dne 15. maja 2014
                     
                  Proračunska vrstica
            
                        17 04 04
                     
                  Zastavljeni cilji
            
                        Cilji ukrepov so boj proti boleznim živali ali rastlinskim škodljivim organizmom z uporabo nujnih ukrepov v skladu s členoma 6 in 16 Uredbe (EU) št. 652/2014.
                     
                  Pričakovani rezultati
            
                        Rezultati, ki jih Komisija pričakuje od ukrepov iz rubrike „zastavljeni cilji“, sta preprečevanje nadaljnjega širjenja bolezni živali in rastlinskih škodljivih organizmov ter, kadar se pojavijo na ozemlju Unije, njihovo hitro izkoreninjenje.
                     
                  2.   Nepovratna sredstva
            
            Skupna proračunska sredstva, rezervirana za nepovratna sredstva v okviru tega delovnega programa, so 50 000 000 EUR za leto 2019 in 20 000 000 EUR za leto 2020.
            2.1   Nujni ukrepi za boj proti nekaterim boleznim živali in rastlinskim škodljivim organizmom v obliki zagotavljanja nepovratnih sredstev brez razpisa za zbiranje predlogov
            
            Vrsta vložnikov, ki se želi doseči z neposredno dodelitvijo
            
                        
                                    (a)
                                 
                                 
                                    organi, ki so s temeljnim aktom v smislu člena 58 finančne uredbe določeni kot upravičenci, ali organi, ki jih v okviru svojih pristojnosti imenujejo države članice, kadar so te države članice s temeljnim aktom določene kot upravičenke;
                                 
                              
                                    (b)
                                 
                                 
                                    organi, ki imajo pravni ali dejanski monopol, ali organi, ki jih v okviru svojih pristojnosti imenujejo države članice, kadar so te države članice pravno ali dejansko v monopolnem položaju;
                                 
                              
                                    (c)
                                 
                                 
                                    za dejavnosti s posebnimi značilnostmi, ki zahtevajo poseben tip organa zaradi njegove tehnične sposobnosti, visoke stopnje specializacije ali upravnih pooblastil, pod pogojem, da zadevne dejavnosti ne spadajo na področje razpisa za zbiranje predlogov.
                                 
                              
                  Opis dejavnosti, ki se financirajo z nepovratnimi sredstvi, dodeljenimi brez razpisa za zbiranje predlogov na podlagi člena 195 finančne uredbe.
            
                        
                                    (a)
                                 
                                 
                                    Člen 6 Uredbe (EU) št. 652/2014 določa, da se lahko nepovratna sredstva državam članicam dodelijo do najvišjih stopenj iz člena 5(1) do (3) navedene uredbe, in sicer za ukrepe, sprejete v primeru potrditve pojava ene od bolezni živali iz člena 7 navedene uredbe, če se ukrepi izvedejo takoj ob upoštevanju veljavnih določb iz ustreznega prava Unije. Nepovratna sredstva se lahko dodelijo tudi državam članicam, tretjim državam ali mednarodnim organizacijam za zaščitne ukrepe, sprejete v primeru neposrednega ogrožanja zdravstvenega statusa Unije zaradi pojava ali razvoja ene od bolezni živali ali zoonoz iz člena 7 ali 10 navedene uredbe na ozemlju tretje države ali države članice.
                                 
                              
                                    (b)
                                 
                                 
                                    Člen 16 Uredbe (EU) št. 652/2014 določa, da se lahko nepovratna sredstva državam članicam ali mednarodnim organizacijam dodelijo do najvišjih stopenj iz člena 5(1) do (3) navedene uredbe za ukrepe za izkoreninjenje, zadrževanje in varstvo pred širjenjem škodljivih organizmov na rastlinah pod pogoji iz člena 17 navedene uredbe.
                                 
                              
                                    (c)
                                 
                                 
                                    Člen 3(2) Uredbe (EU) št. 652/2014 določa, da ko se nepovratna sredstva dodelijo pristojnim organom držav članic, se zadevni pristojni organi štejejo za opredeljene upravičence v smislu člena 195(c) Uredbe (EU, Euratom) 2018/1046. Taka nepovratna sredstva se lahko dodelijo brez razpisa za zbiranje predlogov.
                                 
                              
                                    (d)
                                 
                                 
                                    V skladu s členom 6(5) Uredbe (EU) št. 652/2014 lahko Komisija dodeli finančni prispevek Unije za vzpostavitev zalog bioloških proizvodov ali nakup odmerkov cepiva, če lahko pojav ali razvoj ene od bolezni živali ali zoonoz iz Priloge I in II navedene uredbe v tretji državi ali državi članici ogroža Unijo.
                                 
                              
                  Izvajanje
            
                        Izvajanje je v pristojnosti DG SANTE.
                     
                  Upravičeni stroški
            
                        Finančni prispevek Unije zajema naslednje upravičene stroške, ki so nastali pri boju proti boleznim živali, v skladu s členom 8 Uredbe (EU) št. 652/2014:
                        
                                    (a)
                                 
                                 
                                    nadomestilo lastnikom za vrednost zaklanih ali izločenih živali;
                                 
                              
                                    (b)
                                 
                                 
                                    stroški zakola ali izločitve živali in s tem povezani stroški prevoza;
                                 
                              
                                    (c)
                                 
                                 
                                    stroški nadomestila lastnikom za vrednost uničenih proizvodov živalskega izvora do tržne vrednosti navedenih proizvodov tik pred vsakim sumom ali potrditvijo bolezni;
                                 
                              
                                    (d)
                                 
                                 
                                    stroški čiščenja, dezinsekcije ter razkuževanja gospodarstev in opreme, glede na epidemiologijo in značilnosti patogena;
                                 
                              
                                    (e)
                                 
                                 
                                    stroški prevoza in uničenja okužene krme in okužene opreme, če te ni mogoče razkužiti;
                                 
                              
                                    (f)
                                 
                                 
                                    stroški nakupa, skladiščenja, upravljanja in distribucije cepiva in vab, kakor tudi samega cepljenja, če Komisija določi ali dovoli tak ukrep;
                                 
                              
                                    (g)
                                 
                                 
                                    stroški prevoza in odstranitve trupel;
                                 
                              
                                    (h)
                                 
                                 
                                    v izjemnih in ustrezno utemeljenih primerih:
                                    
                                                (i)
                                             
                                             
                                                stroški vzorčenja;
                                             
                                          
                                                (ii)
                                             
                                             
                                                stroški testiranja;
                                             
                                          
                                                (iii)
                                             
                                             
                                                stroški kampanj ozaveščanja;
                                             
                                          
                                                (iv)
                                             
                                             
                                                drugi stroški, ki so nujni za izkoreninjenje bolezni, odvisno od epidemiologije in značilnosti patogena.
                                             
                                          
                              Finančni prispevek Unije zajema naslednje upravičene stroške, ki so nastali pri boju proti rastlinskim škodljivim organizmom, v skladu s členom 18 Uredbe (EU) št. 652/2014:
                        
                                    (a)
                                 
                                 
                                    stroški osebja, ne glede na njihov status, neposredno vključenega v izvajanje ukrepov, ter stroški najema opreme, potrošnega materiala in katerega koli drugega potrebnega materiala, sredstev za tretiranje, vzorčenje in laboratorijskih testov;
                                 
                              
                                    (b)
                                 
                                 
                                    stroški naročil storitev tretjih oseb za izvedbo dela ukrepov;
                                 
                              
                                    (c)
                                 
                                 
                                    stroški nadomestila zadevnim izvajalcem dejavnosti ali lastnikom za tretiranje, uničenje in poznejšo odstranitev rastlin, rastlinskih proizvodov in drugih predmetov ter stroški čiščenja in razkuževanja prostorov, zemlje, vode, tal, rastnih substratov, objektov, strojev in opreme;
                                 
                              
                                    (d)
                                 
                                 
                                    od 1. januarja 2017, stroški nadomestila zadevnim lastnikom za vrednost uničenih rastlin, rastlinskih proizvodov ali drugih predmetov, za katere se uporabljajo ukrepi iz člena 16 Direktive 2000/29/ES, omejeni do tržne vrednosti takih rastlin, rastlinskih proizvodov in drugih predmetov, kot če jih ti ukrepi ne bi prizadeli; morebitna preostala vrednost se odšteje od nadomestila;
                                 
                              
                                    (e)
                                 
                                 
                                    v izjemnih in ustrezno utemeljenih primerih:
                                    
                                                (i)
                                             
                                             
                                                stroški kampanj ozaveščanja;
                                             
                                          
                                                (ii)
                                             
                                             
                                                drugi stroški, ki so nujni za izkoreninjenje ali obvladovanje škodljivega organizma, ali ki so povezani z dodatnimi varstvenimi ukrepi za preprečevanje širjenja škodljivega organizma, odvisno od epidemiologije in značilnosti patogena.
                                             
                                          
                              
                  Merila za dodelitev
            
                        Merila za dodelitev finančnega prispevka Unije so:
                        
                                    (a)
                                 
                                 
                                    skladnost z zahtevami ustreznega prava Unije;
                                 
                              
                                    (b)
                                 
                                 
                                    ustreznost načrtovanih dejavnosti za preprečevanje ali izkoreninjenje bolezni živali in rastlinskih škodljivih organizmov.